India

[thumb|upright=0.8|[Tabula geographica|Tabula Indiae.]]
 (; Hindi भारत ), seu plenius  (भारत गणराज्य ), est civitas sui iuris in Asia Meridiana sita, septima mundi civitas quod ad superficiem pertinet, ad numerum civium ex Iunio anni 2023 prima, et ex anno 1947, tempore suae libertatis constitutae, frequentissima orbis terrarum democratia.

India, definita ab Oceano Indico in meridie, Mari Arabico in occidente, et Sinu Bengaliensi in oriente, litus 7517 chiliometrorum longum habet. Attingit Pakistaniam in occidente; Sinas (provinciam Tibeticam), Nepaliam, et Butaniam in septentrionibus; et Bangladesham et Birmaniam in oriente. India est prope Sri Lancam, Insulas Maldivas, et Indonesiam in Oceano Indico.

Terra Civilizationis Vallis Indi et antiqua viarum mercatoriarum et vastorum imperiorum regio, subcontinens Indica diutissime agnitus est pro divitiis commercii et culturae suorum (Oldenburg 2007). Quattuor maiores orbis terrarum religiones—Hinduismus, Buddhismus, Iainismus, et Sikhismus—in India ortae sunt, cum Zoroastrianismus, Iudaismus, Christianitas, et Islam primo millennio advenirent et culturam regionis commutarent. Paulatim a Societate Britannica Indiae Orientalis adiuncta a saeculo duodevicensimo ineunte et colonizata a Regno Britanniarum a medio saeculo undevicensimo India facta est civitas libera anno 1947 post certamen pro libertate, quod a longe lateque diffusa recusatione non violenta designatum est.

India ex 1950 est respublica foederalis, quae in viginti octo civitatibus et septem territoriis sub parlamentaria democratiae systemate consistit. Maximarum mundi oeconomiarum eius oeconomia est duodecima rationibus  et quarta potestate . Oeconomicis post 1991 correctionibus effectum est, ut una ex eis, quae quam celerrime creverunt, mundi civitatibus exstitisset. Adhuc autem restant extrema paupertas, legendi scribendique imperitia, fames. Etiam religionum, linguarum, gentium multitudo societatis Indicae est. Terram habitant multae ferae in variis reservatis tutelaribus.

## Nomina 
Nomen *India* de *Indo Flumine* deducitur, quod de verbo Lingua Persica Antiqua *Hindu* deducitur, ex verbo Sanscritico सिन्धु *Sindhu,* antiqua Indi fluminis appellatione. A Graecis antiquis incolae Indoe (Ινδοί) appellabantur, ut qui diceret "populus Indi fluminis", unde Latine "Indi". Constitutio Indiae et usitati in variis subcontinentis linguis mores agnoscunt *Bharat* (/ˈbʱɑːrʌt̪/) quoque ut publicum statús aequalis nomen. *Bharat* de nomine fictici Bharatae regis in mythologia Indica deducitur. Nomen hodiernum *,* priscum vocabulum Persicum pro 'Terra Indorum', solum ad  recte attinens, aliquando synonymum pro omni India adhibetur.

## Historia antiqua
Abhinc annorum 55&thinsp;000 fere, homines sapientes, primi homines hodierni, in subcontinentem Indicam ex Africa adveniebant, ubi se antea evolverant. Prima hominum hodiernorum reliquia nota in Asia Meridiana ex aevo abhinc annorum 30&thinsp;000 fere exstant. Post annum 6500 a.C.n. fere, indicia frugum animaliumque domitorum, structurarum perpetuarum aedificatarum, et residuorum agriculturalium reconditorum in Mehrgarh aliisque locis in regione nunc Balochistania appellata apparere incipiebant. Quae cultura in Civilizationem Vallis Indicae gradatim mutata est, primam culturam urbanam in Asia Meridiana, quae ab anno 2500 ad annum 1900 a.C.n. floruit in regione nunc Pakistania et India occidentali appellata. Quae civilizatio, in Mohenjo-daro, Harappa, Dholavira, Kalibangan, aliisque urbibus condita, atque variis subsistentiae generibus innitens, fabricam artificiorum et commercium porrectum vehementer suscepit.

Antiquissima religionum mundi a multis habetur Religio Induica, quae in India ab anno 3000 a.C.n. vel multis annis ante orta est. In India etiam sexto saeculo a.C.n. duae notissimae religiones conditae sunt, videlicet Buddhismus et Iainismus. Huic nonnulli obsequuntur, sed ille nunc in India desuetus est. Post octavum saeculum, multi homines Indici, praecipue in India septentrionali, religionem Islamicam acceperunt, quia nationes Islamicae ex terris Occidentalibus oppugnantes multum subcontinentis vicerunt.

India 193 annos fuit colonia Britanniarum Regni, ab 1754 (Bellum Plasseyense) ad mensem Augusti 1947; quo tempore Unio Indiae et civitas Pakistania creatae sunt e priori territorio Indico. Anno 1950, India res publica rite facta est.

## Legifer 
Corpus legiferum Indiae est Parlamentum, quod duo cameras habet: Concilium Civitatum et Cameram Populi. Parlamentum singulis quinque annis eligitur. 

Concilium Civitatum consiliarii in 250 sociis constitit, a legiferi civitatibus eliguntur. Concilium Civitatum camera superior est et potentiam habet rogationes e camera inferiori reiicere.

Camera inferior Camera Populi est, cuius membra a populo Indiae eliguntur a suffragiorum pluralitate. Camera Populi quoque quattuor membra Indi Angliae habet, numerum membrorum 545 significat. Primus minister a Camera Populi est.

## Partes administrativae 
* Regio Australis
** Carnatica
** Coromandela
** Andhra Pradesh
** Telangana
** Malabaria
** Lakshadweep 
** Puducherry
** Insulae Andamanenses et Nicobarenses
* Regio Occidentalis
** Maharashtra
** Goa
** Gujarat
** Daman et Diu 
** Dadra et Nagar Haveli
* Regio Borealis
** Jammu et Kashmir
** Rajasthan
** Chandigarh
** Himachal Pradesh
** Punjab
** Haryana 
** Dellium Novum
* Regio Media
** Madhya Pradesh
** Chhattisgarh
** Uttar Pradesh
** Uttarakhand
* Regio Orientalis
** Bengala Occidentalis
** Orissa
** Bihar
** Jharkhand 
* Regio Boreorientalis
** Tripura
** Meghalaya
** Nagaland 
** Assamia
** Arunachal Pradesh
** Sikkim
** Manipur
** Mizoram

## Flumina 
* Caveri
* Crisna
* Ganges
* Iamuna
* Indus
* Brahmaputra
* Nerbuda

## Urbes maiores 
* Agra 
* Bengalurus
* Bombaya
* Collicuthia
* Dellium Novum
* Goa
* Hyderabad
* Jaipur
* Lakhnau
* Madraspolis
* Varanasi

## Homines notissimi 
;Regentes
* Akbar
* Asokus
* Candragupta Maurya
* Indira Gandhi
* Jawaharlal Nehru
* Rajiv Gandhi
;Alii
* Gautama Buddha
* Guru Nanak
* Mahatma Gandhi
* Mater Teresa
* Rabindranath Tagore
* Sankara

## Pinacotheca 

Fasciculus:Indischer Maler des 6. Jahrhunderts 001.jpg|Picturae in Cavernis Ajanta in Aurangabad Maharashtrae, saeculo sexto pictae
Fasciculus:Rabindranath Tagore in 1909.jpg|Rabindranath Thakur
Fasciculus:Nehru Gandhi 1937.jpg|Mahatma Gandhi (dextra) cum Jawaharlal Nehru anno 1937 conloquitur, qui postea (anno 1947) creatus est primus Indiae primus minister.
Fasciculus:Sanchi2.jpg|Grandis stupa in Sanchi (Madhya Pradesh)
Fasciculus:Wheel of Konark, Orissa, India.JPG|Templum Solis in Konark (Orissa)
Fasciculus:St Paul's Cathedral, Kolkata.jpg|Ecclesia cathedralis Sancti Pauli Colcatae Aevo Victoriano aedificata
Fasciculus:Lotus Temple in New Delhi 03-2016.jpg|Templum *Nelumbonis nuciferae* Novi Dellii situm
Fasciculus:Ptolemy_Asia_detail.jpg|Charta Ptolemaei

* Bibliotheca Nationalis Indiae
* Buddhismus
* Cheenu Pillai
* Christianismus in India
* Index linguarum sollemnium Indiae
* Instituta Technologiae Indica
* Litterae Indiae
* Mare Andamanense

## Notae 
## Bibliographia 

;Generalia
* *A Handbook for Travellers in India, Burma, and Ceylon*. Ed. octava. Londinii: John Murray, 1911 Textus apud archive.org
* Hansen, Sven, ed. 2010. *Indien: Die barfüßige Großmacht.* Edition Le Monde Diplomatique, 7. Berolini. ISBN 978-3-937683-27-0.
* Hauff, Michael von, ed. 2008. *Indien: Herausforderungen und Perspektiven.* Marburgi. ISBN 978-3-89518-720-9.
* Kumar, V. Sanil; K. C. Pathak, P. Pednekar, N. S. N. Raju. 2006. "Coastal processes along the Indian coastline." *Current Science* 91(4):530–536. versio interretialis (pdf) apud drs.nio.org.
* Oldenburg, Phillip. 2007. "India: History." In *Microsoft Encarta Online Encyclopedia* 2007.
* Paulinus a Sancto Bartholomaeo, *India Orientalis Christiana* Textus apud Google Books
* Voll, Klaus, et Doreen Beierlein. 2006. *Rising India: Europe´s partner?* Berolini: Weißensee Verlag. ISBN 978-3-89998-098-1.

;Historia
* Basham, Arthur L. 2009. *El prodigio que fue India.* Valentiae: Pre-Textos. ISBN 978-84-8191-950-9.
* Brown, Judith M. 1994 *Modern India: The Origins of an Asian Democracy.* Oxoniae et Novi Eboraci" Oxford University Press. ISBN 0-19-873113-2.
* Guha, Ramchandra. 2007 ''India after Gandhi: The History of the World's Largest Democracy*. Picador. ISBN 978-0-330-39610-3.
* Kulke, Hermann, et Dietmar Rothermund. 2004 *A History of India.* ed. 4a. Routledge. ISBN 0-415-32920-5.
* 
* Spear, Percival. 1990. *A History of India.* Vol. 2. Novi Dellii et Londinii: Penguin Books ISBN 0-14-013836-6.
* Stein, Burton. 2001. *A History of India.* Oxoniae et Novi Dellii: Oxford University Press. ISBN 0-19-565446-3.
* Thapar, Romila. 1990. *A History of India.* Vol. 1. Novi Dellii et Londinii: Penguin Books ISBN 0-14-013835-8.
* Wolpert, Stanley. 2003. *A New History of India.* Oxoniae et Novi Eboraci: Oxford University Press. ISBN 0-19-516678-7.

;Geographia
* Dikshit, K. R., et Joseph E. Schwartzberg. 2009. India: The Land. In *Encyclopædia Britannica.* 
* Gubernatio Indiae. 2007. *India Yearbook 2007.* Divisio Publicationes, Ministerium Informationis Transmissiones. ISBN 81-230-1423-6.
* Heitzman, J., et R. L. Worden. 1996. *India: A Country Study.* Vasingtonae: Bibliotheca Congressi CFA. ISBN 0-8444-0833-6.
* Posey, C. A. 1994. *The Living Earth Book of Wind and Weather.'' Reader's Digest Association. ISBN 0-89577-625-1.

;Flora et fauna
* Ali, Salim, et S. Dillon Ripley. 1995. *A Pictorial Guide to the Birds of the Indian Subcontinent.* Mumbai: Bombay Natural History Society et Oxford University Press. ISBN 0-19-563732-1.
* 

;Cultura
* Dissanayake, Wimal K., et Moti Gokulsing. 2004. *Indian Popular Cinema: A Narrative of Cultural Change.* Trentham Books. ISBN 1-85856-329-1.
* Vilanilam, John V. 2005. *Mass Communication in India: A Sociological Perspective.* Sage Publications. ISBN 0-7619-3372-7.

## Nexus externi 
Categoria:Civitates sui iuris
Categoria:Condita 1947
!